b'\n_START_ARTICLE_\nLionel Richie\n_START_PARAGRAPH_\nLionel Richie (Tuskegee Alabama, 20. lipnja 1949.) ameri\xc4\x8dki je pjeva\xc4\x8d, skladatelj i glazbeni producent.\n_START_SECTION_\n\xc5\xbdivotopis\n_START_PARAGRAPH_\nRichie je ro\xc4\x91en u Alabami, no obitelj mu se preselila u grad Joliet u Illinoisu gdje je zavr\xc5\xa1io srednju \xc5\xa1kolu. Kao dobar tenisa\xc4\x8d dobio je stipendiju za studij i diplomirao ekonomiju na Tuskegee Institutu. Jo\xc5\xa1 kao student po\xc4\x8deo se baviti glazbom, 1968. postaje pjeva\xc4\x8d i saksofonist u grupi Commodores._NEWLINE_Neke od njegovih najve\xc4\x87ih uspje\xc5\xa1nica su Say You, Say Me i Dancing on the Ceiling. Najbolje vrijeme bile su mu prve samostalne godine nakon \xc5\xa1to je napustio Commodorese i postao jedan od najuspje\xc5\xa1nijih glazbenika 1980-tih godina, kad su ispred njega po popularnosti bili samo Michael Jackson i Prince. Bilo je to vrijeme neprekidnog uspjeha, kada je nanizao 13 za redom Top 10 hitova, od kojih je pet bilo na broju jedan.'